GODIŠNJE IZVJEŠĆE HRVATSKIH MUZEJA 2018.

Muzej Sveti Ivan Zelina, Trg Ante Starčevića 13, 10380 Sveti Ivan Zelina, 01/2061-544

1. **SKUPLJANJE GRAĐE**
   1. Kupnja

* Zbirka građanski život – 15 predmeta
* Zbirka starih fotografija - 315 predmeta
* Etnografska zbirka – 5 predmeta
  1. Terensko istraživanje
* Arheološka zbirka – veća količina arheološkog materijala s arheoloških istraživanja lokaliteta Graci i Zelingrad
  1. Darovanje
* Etnografska zbirka – 15 predmeta
* Zbirka starih fotografija – 215 predmeta
* Zbirka građanski život – 75 predmeta
* Zbirka plakata – 1 predmet
* Likovna Zbirka – 8 predmeta
  1. Nasljeđivanje
  2. Zamjena
  3. Ustupanje
  4. Ostalo

1. **ZAŠTITA** 
   1. Započela je preventivna zaštita za dio zbirki (etnografsku, arheološku i likovnu) u smislu osiguravanja i uređenja novih depoa i nabavke odgovarajuće ambalaže za predmete u navedenim zbirkama. Obavljeni također i redoviti poslovi zaštite na tekstilnoj i papirnoj građi unutar depoa.
   2. Konzervacija - izvršena je konzervacija zida sjevernog plašta u unutrašnjosti palasa na Zelingradu
   3. Restauracija je obavljena na sveukupno 5 predmeta iz arheološke zbirke. Posao su obavili vanjski suradnici.
2. **DOKUMENTACIJA**
   1. Inventarna knjiga
   2. Katalog muzejskih predmeta
   3. Fototeka
   4. Dijateka
   5. Videoteka
   6. Hemeroteka
   7. Planoteka i fond dokumentacijskih crteža
   8. Stručni arhiv
   9. Ostalo – poduzeti preliminarni koraci za stvaranje studijskih zbirki u svrhu istraživanja i drugog znanstvenog djelovanja
3. **KNJIŽNICA**
   1. Nabava – 45 predmeta nabavljeno kao dar, 7 predmeta iz vlastitog izdanja (6 deplijana i 1 knjiga)
   2. Stručna obrada knjižničkog fonda
   3. Zaštita knjižničke građe – osigurana je i uređena nova prostorija namijenjena za potrebe knjižnice Muzeja Sveti Ivan Zelina, te se učinilo izlučivanje i preventivna zaštita nad antikvarnim knjigama i izdanjima
   4. Služba i usluga za korisnike
   5. Ostalo – novo nabavljene knjige upisane su i obrađene kao bibliografske jedinice
4. **STALNI POSTAV**

5.1. Novi stalni postav

5.2. Izmjene stalnog postava

Obvezni podaci:

      -Naziv

      -Autor(i) stručne koncepcije

      -Autor(i) likovnog postava

      -Opseg (broj eksponata)

      -Površina u m2

      -Kraći opis

1. **STRUČNI RAD**
   1. Identifikacija / Determinacija građe – nekoliko osoba zatražilo je identifikaciju i determinaciju donesenih predmeta u Muzej. Radilo se o nekoliko grafičkih listova, metalnom bodežu i vojnoj otpusnici iz razdoblja Austro-ugarske monarhije. Rađane je i usmena identifikacija za potrebe POU Zelina vezano uz njihovu likovnu zbirku, te namještaj u vlasništvu Grada Sveti Ivan Zelina u njihovim prostorijama.
   2. Revizija građe – učinjena revizija 27 predmeta unutar likovne zbirke i 45 predmeta unutar zbirke oružja
   3. Na zahtjev korisnika Muzeja obavljeno je nekoliko usmenih ekspertiza vezanih uz materijalne predmete koji su se nalazili u njihovim domovima. Pružana je usmena ekspertiza Osnovnoj školi Dragutina Domjanića o preventivnoj zaštiti pisanih školskih spomenica.
   4. Posuđena je „Svadbena kruna“ za potrebe izrade replike u privatne svrhe.
   5. Sudjelovanje na kongresima i savjetovanjima *(sa izlaganjem, bez izlaganja) –*
   6. Publicistička djelatnost stručnih djelatnika:
   7. Stručno usavršavanje
   8. Stručna pomoć i konzultacije
   9. Urednički poslovi, recenzije knjiga i članaka
   10. Djelovanje u strukovnim društvima
   11. Informatički poslovi muzeja – Redovito se vodi i održava web i Facebook stranica Muzeja. Digitalizirano je 47 staklenih negativa, digitalizaciju su obavili vanjski suradnici. Digitalizirane su četiri 8mm filmske trake, digitalizaciju su obavili vanjski suradnici. Digitalizirana je školska spomenica Pučke škole u Omilju, te četiri školske spomenice u vlasništvu Osnovne škole Dragutina Domjanića u svrhu preventivne zaštite. Spomenice su u obradi i pripremi za digitalnu objavu.
   12. Ostalo – Nastavlja se obrada i transkripcija rukopisa Ane Walke Stipetić iz 1904./1905. godine u svrhu podrobnijeg znanstvenog istraživanja etnografske baštine Svetog Ivana Zeline i njegove okolice, i nastavno na to objavljivanja etnografske studije/monografije.

Provedena su arheološka istraživanja na tri lokaliteta:

**Arheološka istraživanja:**

Kapela Sv. Kuzme i Damjana

Ovogodišnja istraživanja provedena su ispred ulaza kapele

Ovogodišnja istraživanja su provedena u istočnom dijelu unutrašnjosti kule gdje se došlo do zdravice. Nakon prošlogodišnjih istraživanja u kuli očišćen je sloj urušenog kamenja i korijenja te je ove godine nastavljeno uklanjanje preostale šute. U istočnom dijelu kule uz sami zid nisu pronađeni ostaci kamenje te je u tom dijelu nastavljeno kopanje u dubinu. Zemlja je bila tvrđa ilovača i bez kamenja a nakon 70 cm došlo se do zdravice. Kopajući prema središnjem dijelu kule oko 1 m od zida naišli smo na dio kamenja povezan žbukom. Pretpostavljamo da su to ostaci poda s obzirom da ispod tog sloja nalazimo ilovaču. Od nalaza u kuli je pronađen 1 komad novca iz 15 stoljeća (bečki pfennig).

Uz istraživanja u kuli napravljeno je nekoliko probnih sondi oko kapele. Od četiri sonde samo u jednoj (sonda 1 ispred ulaza u kapelu) su pronađeni ostaci mogućeg kamenog zida te nešto sitne keramike. ''Zid'' je pronađen samo u manjem opsegu jer ide ispod korijenja drveća od sjevera prema jugu.

Prapovijesni lokalitet Graci

Istraživanja su bila nastavak prošlogodišnjih te je sveukupno otvoreno 3 sonde. U te tri sonde smo pratili dvostruke temelje kamenih zidova prema zapadu, te smo utvrdili da se dvostruki zidovi protežu prema zapadu u dužini od oko 50 metara. Za drugu fazu istraživanja nam predstoji utvrditi krajnju točku zida te da li se zid u nekoj točci lomi te da li skreće prema jugu ili sjeveru.

Od nalaza pronađena je veća količina ulomaka keramike, ne nešto malo metala. Najvažniji su nalazi novca koji su pronađeni prilikom rekognosciranja mjesta na kojem će se vršiti II. faza istraživanja (cca 500 m prema zapadu od zidova). Na površini su pronađena dva komada novca 1 keltska tetradrahma, kovnica Đurđevec i 1 rimski novac vjerojatno cara Krispa (321-324 po. Kr.)

Stari grad Zelingrad

Arheološka istraživanja provedena su s vanjske strane ulazne polukule na sjeveru pa uz cijelu istočnu vanjsku stranu bedema. U početku lipnja počelo se s pripremom terena za dolazak stroja (bager) kojim je vršen iskop zemlje. To je uključivalo pripremu terena za prilaz stroju odnosno ručni iskop zemlje da se vidi da li na dijelu predviđenom za prilaz stroja ima arheološkog materijala te da se time osigura nesmetan rad stroja i zaštite mogući nalazi.

Stroj je bio potreban zbog velike količine urušenog materijala, šute i kamenja. Istraživanje je provedeno u dužini od 30 m i širini od 5 m. Nakon što je stroj skinuo gornji sloj urušenog kamenja, ručnim iskopom se radio uz zidove ulazne i istočne kule te vanjsku stranu bedema.

U tom dijelu je bila veća količina ulomaka keramike, nešto malo metala (čavli, klinovi i sl.).

Nakon istraživanja vanjske strane započeto je istraživanje uz unutarnju stranu bedema. Na tom dijelu istraživanja su se vršila u dužini od 6 m i širini od 2 m. Od nalaza pronađena je manja količina arheološkog materijala ali je pronađen ulomak kamene kanalice za odvod kišnice.

1. **ZNANSTVENI RAD**
   1. Tema i nositelj projekta
   2. Publicirani radovi
   3. Znanstveno usavršavanje
2. **STRUČNI I ZNANSTVENI SKUPOVI U ORGANIZACIJI I SUORGANIZACIJI MUZEJA**
   1. Znanstveni skupovi
   2. Stručni skupovi
3. **IZLOŽBENA DJELATNOST**

|  |
| --- |
| Naziv izložbe: Citrus, altius, fortius… Brže, više, jače. Povijest sporta u Zelini od sredine 19. stoljeća do Univerzijade 1987.  Mjesto održavanja i prostor: Muzej Sveti Ivan Zelina, izložbeni prostor  Vrijeme trajanja: 01.02.2018.-15.03.2018.  Autor(i) stručne koncepcije: Igor Zrinski  Autor(i) likovnog postava: Igor Zrinski  Opseg (broj eksponata): 350  Web adresa: <http://www.muzej-zelina.hr/hr/izlozbe/citius-altius-fortius-brze-vise-jace/>  Vrsta: tuzemna, samostalna, edukativna izložba, povijesna  Tema: Izložba "Citius, altius, fortius ... brže, više, jače..." obrađuje povijest sporta u Zelini od sredine 19. stoljeća do Univerzijade 1987. godine. Na izložbi će se moći vidjeti pregled značajnih sportskih društava, te pionira različitih sportskih grana na području Sv. Ivana Zeline, od Ivane Hirschmann, preko gimnastičkih sokolskih sletova, uspostave nogometnog kluba „Viktorija“, hokeja na travi, sportskih lovačkih društava, teniskog kluba, biciklističke utrke, auto-moto sporta, itd., te poveznica i sa zagrebačkom Univerzijadom koja se djelomično održavala i u Svetom Ivanu Zelini. Izborom Univerzijade kao završne godine interpretacije sporta u Svetom Ivanu Zelini željelo se prikazati jedno zaokruženo razdoblje života ne samo Svetog Ivana Zeline, već i njegovih stanovnika. Razumjeti sport i njegov razvoj i evoluciju svojevrsno je razumijevanje i kulturno-socijalnog okruženja unutar kojeg se određena sportska grana razvijala.  Korisnici: vrtićka, osnovnoškolska i srednjoškolska djeca, zainteresirana lokalna i šira publika |

|  |
| --- |
| Naziv izložbe: „Proljetna priča“ keramika Valentine Šeb  Mjesto održavanja i prostor: Muzej Sveti Ivan Zelina  Vrijeme trajanja: 22.03.2018.-19.04.2018.  Autor(i) stručne koncepcije: Romana Mačković, Igor Zrinski  Autor(i) likovnog postava: Romana Mačković, Igor Zrinski  Opseg (broj eksponata): 75  Web adresa: <http://www.muzej-zelina.hr/hr/izlozbe/proljetna-prica/>  Vrsta: umjetnička, tuzemna, informativna, retrospektivna  Tema: U Muzeju Sveti Ivan Zelina otvorena je izložba zelinske keramičarke Valentine Šeb ''Proljetna priča''. Autorica Valentina Šeb rođena je 1979. godine u Zagrebu, a odrasla u Adamovcu pokraj Zagreba. Po završetku školovanja nekoliko godina radi u struci, ali 2002. godine događa se onaj presudni trenutak i prvi susret sa glinom. Ono što je ispočetka bio hobby, postaje ubrzo i primarno zvanje. Tako 2011. godine otvara vlastiti obrt i studio, gdje je vještim radom, neumornim istraživanjem i raznolikom inspiracijom uspjela spojiti ljubav i posao. Danas Valentina Šeb radi i stvara u svom ateljeu u Svetom Ivanu Zelini.  Korisnici: lokalno i šire stanovništvo, umjetnici i zaljubljenici u umjetnost |

|  |
| --- |
| Naziv izložbe: „Vječno treptanje u svijetu“  Mjesto održavanja i prostor: Muzej Sveti Ivan Zelina, izložbeni prostor, izložba posuđena od Pučkog otvorenog učilišta Zabok  Vrijeme trajanja: 24.04.2018.-25.05.2018.  Autor(i) stručne koncepcije: Udruga likovnih umjetnika „Zlatarska paleta“  Autor(i) likovnog postava: Udruga likovnih umjetnika „Zlatarska paleta“  Opseg (broj eksponata): 32  Web adresa: <http://www.muzej-zelina.hr/hr/izlozbe/vjecno-treptanje-u-svijetu/>  Vrsta: tuzemna, likovna, retrospektivna  Tema: Muzej Sveti Ivan Zelina imao je čast ugostiti likovnu udrugu Zlatarska paleta te zajedno s njome proslaviti 25 godina neprekidnog rada i stvaranja ove agilne, i još uvijek mlade likovne udruge koja djeluje na području Hrvatskog zagorja, točnije grada Zlatara, ali u svojim redovima okuplja i umjetnike iz drugih krajeva Hrvatske. Likovna izložba u Muzeju Sveti Ivan Zelina ugostila je pregršt eminentnih imena likovne umjetnosti i to s područja ne samo slikarstva, već kiparstva, fotografije, konceptualne umjetnosti... Dijela umjetnika Zlatarske palete predstavljena u Muzeju Sveti Ivan Zelina objedinjena u simfoniji svoje različitosti predstavljena od strane likovnih umjetnika koji djeluju unutar ove Udruge variraju od monokromatskih apstraktnih prikaza internih doživljaja i shvaćanja svijeta, preko figurativnih prikaza društvene stvarnosti, do intimnih i metaforičkih ostvarenja unutar konceptualne umjetnosti.  Korisnici: muzealci, umjetnici, zainteresirana javnost |

|  |
| --- |
| Naziv izložbe: Vino kaplja života  Mjesto održavanja i prostor: Muzej Sveti Ivan Zelina, izložbeni prostor  Vrijeme trajanja: 21.06.2018.-15.09.2018.  Autor(i) stručne koncepcije: Mladen Houška, Romana Mačković, Igor Zrinski  Autor(i) likovnog postava: Mladen Houška, Romana Mačković, Igor Zrinski  Opseg (broj eksponata): 56  Web adresa: <http://www.muzej-zelina.hr/hr/izlozbe/vino-kaplja-zivota/>  Vrsta: edukativna, tuzemna,  Tema: Ove godine slavimo 50 uzastopnih Izložbi Vina kontinentalne Hrvatske. Velika je to i značajna obljetnica za Grad Sveti Ivan Zelina. Kako bi uveličali i doprinijeli ovom jubilarnom slavlju Muzej Sveti Ivan Zelina organizirao je izložbu "Vino - kaplja života" kako bi istakao važnost vinarstva i vinogradarstva u zelinskom kraju od njegovih najranijih početaka pa sve do današnjih dana. Neraskidiva je to poveznica koju vinogradarstvo i Zelina imaju kroz sva ova stoljeća, od vinograda obitelji Zrinski, preko feudalnih, plemenitaških, crkvenih i biskupskih vinograda, sve do začeća institucionalnog i znanstvenog bavljenja vinogradarstvom u liku i djelu Dragutina Stražimira, preko prve podružničke izložbe Hrvatsko-Slavonskog gospodarskog društva 1860. godine u Zelini, do brojnih vinogradarskih zadruga, djelovanja Milana Pažića, kotarskih izložbi, te na posljetku kontinentalnih izložbi vina. Sva su ova događanja i pojedinci ostavili bitan i neizbrisiv pečat u vinogradarskoj povijesti zelinskog kraja, ali i puno šire.  Korisnici: stanovnici lokalne zajednice, posjetitelji Izložbe vina, vinari, učenici |

|  |
| --- |
| Naziv izložbe: „Cijena carstva“ – Sjećanje na veliki rat 1914-1918.  Mjesto održavanja i prostor: Muzej Sveti Ivan Zelina, izložbeni prostor  Vrijeme trajanja: 04.10.2018. -  Autor(i) stručne koncepcije: Igor Zrinski, Ivan Pavičić (suradnik)  Autor(i) likovnog postava: Igor Zrinski, Romana Mačković, Ivan Pavičić (suradnik)  Opseg (broj eksponata): 875  Web adresa: <http://www.muzej-zelina.hr/hr/izlozbe/sjecanje-na-veliki-rat-1914-1918-1/>  Vrsta: retrospektivna, tuzemna, edukativna, informativna, samostalna  Tema: Zauvijek je taj sudbonosni dan 28. lipnja 1914. godine obilježio ne samo hrvatsku, već europsku i svjetsku povijest. Ubojstvo Austro-ugarskog prestolonasljednika Franje Ferdinanda i njegove supruge Sofije najavilo je sukob globalnih razmjera kakav svijet još nije imao priliku upoznati. Nikada do tada toliko ljudstva, opreme i država nije bilo uključeno u jedan sukob. Nikada do tada jedan sukob nije bio tako globalan i sveobuhvatan zahvativši sve slojeve društva. Prvi svjetski rat nije zaobišao niti Zelinsko prigorje. Istina, Hrvatska, pa tako nije Sveti Ivan Zelina nije bila poprište izravnih borbi, ali naši stanovnici su u sklopu Austro-ugarske vojske sudjelovali na svim velikim i važnim bojištima Prvog svjetskog rata. Ovim povodom Muzej Sveti Ivan Zelina ima čast pozvati Vas na izložbu "Cijena carstva - sjećanje na Veliki rat 1914-1918", kako bi obilježili 100 godina od završetka Velikog rata.  Korisnici: zainteresirana javnost, školska djeca, lokalna i šira zajednica, znanstvena zajednica |

|  |
| --- |
| Naziv izložbe: Tradicije i običaji Grada Svetog Ivana Zeline i zagrebačke županije (Tradice a zvyky mesta Sveti Ivan Zelina a Zahrebske župy“  Mjesto održavanja i prostor: Breclav, Češka Republika, Muzej pod Vodotornjem  Vrijeme trajanja: 25.10.2018. – 18. 11. 2018.  Autor(i) stručne koncepcije: Romana Mačković  Autor(i) likovnog postava: Romana Mačković, Igor Zrinski  Opseg (broj eksponata): 93  Web adresa: <http://www.muzej-zelina.hr/hr/izlozbe/tradicije-i-obicaja-grada-svetog-ivana-zeline-i-zagrebacke-zupanije/>  Vrsta: edukativna,  Tema: Prikaz tradicijskih nošnji Svetog Ivana Zeline i Zagrebačke županije, te dijela tradicijskog gospodarstva i rukotvorina. Prilika je to ujedno i za stvaranje prijateljskih veza između Svetog Ivana Zeline te Breclava, to jest Republike Hrvatske i Češke.  Korisnici: lokalna zajednica grada Breclava |

|  |
| --- |
| Naziv izložbe: Čudesni svijet naive  Mjesto održavanja i prostor: Muzej Sveti Ivan Zelina, izložbeni prostor  Vrijeme trajanja: 07.12.2018.- 25.01.2019.  Autor(i) stručne koncepcije: Igor Zrinski  Autor(i) likovnog postava: Igor Zrinski  Opseg (broj eksponata): 62  Web adresa: <http://www.muzej-zelina.hr/hr/izlozbe/cudesni-svijet-naive/>  Vrsta: edukativna, umjetnička, informativna  Tema: Pojam naivnog slikarstva danas objedinjuje veliki broj ne samo umjetnika iz različitih socijalnih i kulturnih areala, već i mnoštvo jedinstvenih stilova, poetika i formi koje su ti autori razvijali tijekom svog stvaralaštva. Kada govorimo o naivi u Hrvatskoj tada pod tim pojmom podrazumijevamo stvaralaštvo umjetnika amatera, koji su više ili manje samouki i bez formalnog likovnog ili drugog umjetničkog obrazovanja. Sudbonosni dan za hrvatsku naivu dogodio se 13. rujna 1931. godine kada su dvojica tada anonimnih hlebinskih seljaka, Ivan Generalić i Franjo Mraz izlagali uz bok velikanima akademske umjetnosti na Udruženju umjetnika Zemlja u Umjetničkom paviljonu. Bio je to početak priče koja traje još i danas, kroz već nekoliko generacija naivnih umjetnika u Hrvatskoj. Ona je umjetnikova interpretacija zamišljenog i realnog, simbolike i fantastike, u njoj susrećemo podjednako sreću i tugu, život i smrt. Izbor slika i naivnih umjetnika iz zbirke Krunoslava Potočkog upravo su jasan primjer generacijskog razvoja naivnog slikarstva u Hrvatskoj. Pojedinačno one nam pružaju osoban uvid u umjetnikov svijet i maštu, tehnologije nastanka i tehnike izvedbe. Pružaju nam, također, i pregled u svijet privatnog sabirača, njegove motive, zanimanja i strasti. Kao cjelina, umjetnine nam govore ne samo o društvenoj važnosti i povijesnom značenju naivnog slikarstva, već i o umjetničkom i kulturnom senzibilitetu koji je neprikosnoveno prisutan na prostoru gdje živimo.  Korisnici: umjetnici, zainteresirana lokalna i šira javnost, školske ustanove, umjetničke udruge |

1. **IZDAVAČKA DJELATNOST MUZEJA**
   1. **Tiskovine**

* Katalog izložbe „Proljetna priča“, urednici kataloga: Romana Mačković, Igor Zrinski, autor teksta, Igor Zrinski
* Katalog izložbe „Čudesni svijet naive“, urednici kataloga: Romana Mačković, Igor Zrinski, autor teksta, Igor Zrinski
* Katalog izložbe „Cijena carstva – sjećanje na veliki rat 1914-1918.“, urednici kataloga: Mladen Houška, Romana Mačković, Igor Zrinski, autor teksta, Mladen Houška, Romana Mačković, Igor Zrinski
* Katalog izložbe „Tradice a zvyky města Sveti Ivan Zelina a Z*áhřebské župy*“, urednici kataloga: Mladen Houška, Romana Mačković
  1. Audiovizualna građa – Muzej je izdao dokumentarni film „Beethovenova zelinska sonata“ o povezanosti slavnog skladatelja sa zelinskim krajem, točnije sa groficom Marijom Erdody r. Niczky te njezinim imanjem u Paukovcu. Naime grofica je u nekoliko prilika slala paukovečko (zelinsko) vino Beethovenu.
  2. Elektroničke publikacije

1. **EDUKATIVNA DJELATNOST**
   1. Vodstva – održana su za sve izložbe tijekom radnog vremena i vikendima po dogovoru za organizirane grupe.
   2. Predavanja – održano je edukativno predavanje na temu snimljenog dokumentarnog filma „Beethovenova zelinska sonata“ unutar prostora Muzeja. Održano je predavanje na temu Prvog svjetskog rata u osnovnoj školi u sklopu izložbe „Cijena carstva – sjećanja na veliki rat 1914-1918.“ (Romana Mačković, Igor Zrinski)
   3. Radionice i igraonice – U nekoliko navrata održavane su radionice za djecu vrtićke dobi i nižih razreda osnovne škole vezanih uz rad muzeja i kustosa u njemu.
   4. Ostalo – Muzej je organizator „Međunarodnog viteškog turnira“ u Svetom Ivanu Zelini
2. **ODNOSI S JAVNOŠĆU**
   1. Vijesti vezane uz izložbe popraćene su u nekoliko javnih tiskovina, te na službenim web i Facebook stranicama Muzeja Sveti Ivan Zelina
   2. Sudjelovanje u televizijskim i radijskim emisijama
   3. Predavanja
   4. Promocije i prezentacije
   5. Koncerti i priredbe
   6. Djelatnost klubova i udruga
   7. Ostalo
3. **MARKETINŠKA DJELATNOST**
4. **UKUPAN BROJ POSJETITELJA**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| TIP POSJETITELJA | STALNI POSTAV | POVREMENE IZLOŽBE | MUZEJSKE IZLOŽBE U DRUGIM SREDINAMA | IZDVOJENE ZBIRKE I LOKALITETI | UKUPNO STALNI POSTAV + IZLOŽBE | EDUKACIJSKI PROGRAMI | MANIFESTACIJE, OTVORENJA, PROMOCIJE, AKCIJE i DRUGI PROGRAMI (navesti koji) | NOĆ MUZEJA | MEĐUNARODNI DAN MUZEJA | **UKUPNO** | **UKUPAN BROJ POSJETITELJA** |
| ODRASLI (pojedinačni posjet) |  | 620 | 243 | 72 | 935 |  | 65 | 215 |  | 280 | 1.215 |
| KARTA S POPUSTOM POJEDINAČNI POSJET ( djeca, mladi, umirovljenici,…) |  |  |  |  | 0 |  |  |  |  | 0 | 0 |
| GRUPE - odrasli (broj osoba) |  |  |  |  | 0 |  |  |  |  | 0 | 0 |
| GRUPE - predškolski uzrast (broj osoba) |  | 30 |  |  | 30 |  |  |  |  | 0 | 30 |
| GRUPE - osnovna škola (broj osoba) |  | 85 |  | 146 | 231 |  |  | 83 |  | 83 | 314 |
| GRUPE - srednja škola(broj osoba) |  |  |  |  | 0 |  |  |  |  | 0 | 0 |
| GRUPE - studenti (broj osoba) |  |  |  |  | 0 |  |  |  |  | 0 | 0 |
| OSOBE S POSEBNIM POTREBAMA (broj osoba) |  |  |  |  | 0 |  |  |  |  | 0 | 0 |
| OBITELJSKA ULAZNICA (broj osoba) |  |  |  |  | 0 |  |  |  |  | 0 | 0 |
| STRANI TURISTI (od ukupnog broja, pojedinačno i grupno) |  | 20 |  | 15 | 35 |  |  |  |  | 0 | 35 |
| BESPLATAN ULAZ (od ukupnog broja) |  |  |  |  | 0 |  |  |  |  | 0 | 0 |
| **UKUPNO:** | 0 | 755 | 243 | 233 | 1.231 | 0 | 65 | 298 | 0 | 363 | 1.594 |

1. **FINANCIJE**
   1. Izvori financija

* HR 15%
* Lokalna samouprava 81%
* Vlastiti prihodi 4%
* Sponzorstvo
* Donacije
* EU fondovi
  1. Investicije (u kn)

1. **OSTALE AKTIVNOSTI**
   1. Održavanje i prezentacija donacija
   2. Ostalo

Muzej je 23. travnja 2017. godine potpisao ugovor s Ministarstvom regionalnog razvoja i fondova EU za projekt ''Obnove srednjovjekovnog Zelingrada'', unutar Europskih strukturnih i investicijskih fonda – Operativni program Konkurentnost i kohezija. Zaključen je ugovor na iznos od 2.229.810,72 kune, s time da bespovratna potpora iznosi 1.795.879,82 kune.

Projekt predviđa obnovu Zelingrada kao naše kulturne baštine u cilju jačanja turističke i druge ponude Grada Sv. Ivana Zeline, odnosno poboljšanje konkurentnosti našeg Grada na turističkom tržištu.

Ovim projektom se Zelingrad planira obnoviti u skladu sa pravilima konzervatorske struke u potpunosti, kako bi bio funkcionalan za niz sadržaja. U utvrdi se planira slijedeće sadržaje: izložbeni muzejski prostor, multifunkcionalna dvorana za koncerte, predavanja, te razna druga okupljanja. Grad dobiva i tzv. podgrađe sa više sadržaja, odnosno slikovito srednjevjekovno selo sa ponudom prilagođenom većem broju turista.

Projekt je trajao do 1. listopada 2018.